《濠堂》
清代·郑孝胥

抱城水南流，春来绿渐肥。蒋山绕其北，白云相委蛇。

精蓝割山绕，修竹何猗猗。岸回林梢密，桃李能成蹊。

置堂于此间，非瓦而茅茨。据榻揽峰岫，开窗弄涟漪。

堂前何所有？鱼鸟常忘机。堂后何所有？儿女从玩痴。

堂中何所有？夕阴与朝晖。壁间复何有？旧拓兼新诗。

人言此堂陋，华庑宜纤儿。或云此堂偏，当路谁高栖？

自从堂之成，使我壮志亏。宁馨必匿笑，焉知旷士怀！

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同绕体”宣导者之一。著有《海藏楼诗集》。